OKAS-tiedote 15.9.2023

Hyvä jäsen

Näin on syyskausi pyörähtänyt käyntiin.

**\*Seuraava jäsentilaisuus on 20.9.2023.** Aiheena on **Mobiilipankin turvallisuus** ja tästä asiasta meille tulee kertomaan Nordean edustaja. Tätä asiaa varmaan monikin on miettinyt. Tervetuloa kuuntelemaan.
*Ilmoittautumisohjeita on alapuolella.*

**\*Jäsentilaisuuksiin ilmoittautuminen.** Ilmoittautuminen sujuu jo noin 95%:sti. Hyvä niin, mutta ainahan voi parantaa. Kertauksen vuoksi siis jälleen kerran.
**Ilmoittautuminen tulee tehdä jäsentilaisuutta edeltävänä maanantaina klo 12 mennessä (myös mahd. peruutukset)**

*joko tietokoneella yhdistyksemme kotisivujen kautta (*[*https://olari.senioriyhdistys.fi/tapahtumat/*](https://emea01.safelinks.protection.outlook.com/?url=https%3A%2F%2Folari.senioriyhdistys.fi%2Ftapahtumat%2F&data=05%7C01%7C%7C2de19e697f3140194cce08db060b02a8%7C84df9e7fe9f640afb435aaaaaaaaaaaa%7C1%7C0%7C638110416589006692%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=cNDuq6HFgxe9TypffVbEeZls3YicIuxfqcezGNydi5c%3D&reserved=0)*), puhelimen jäsenkorttiapplikaatiolla tai sähköpostilla Marja-Leena Widstenille (**marjalwidsten@gmail.com**).*

*Asioiden sujuvoittamiseksi toivomme, että ilmoittautuminen tehtäisiin ensisijaisesti* ***joko kotisivujen tai jäsenkorttiapplikaation*** *kautta.*

*Kannattaa ilmoittaa myös mahdolliset allergiat.*

**\*Toinen asia, josta jo saittekin tiedon:** Hallitus on päättänyt nostaa tarjoilukokonaisuuden hinnan 1.10. alkaen **neljään euroon (4€), joka jokaiselta jäsentilaisuuksiin osallistuvalta kerätään tilaisuuden alussa**. Maksaminen tapahtuu mieluiten kortilla, mutta tasarahakin käy.

**\*Pirkko Mannolan ja Eino Grönin juhlakiertue** alkaa Espoon kulttuurikeskuksesta 21.10. Tähän esitykseen meillä on mahdollisuus saada lippuja.
Lisätietoja antaa ja ilmoittautumisia ottaa vastaan Eija Kostiainen eija.kostiainen@gmail.com

Lipun hinta Senioriliiton jäsenille on 40 €, jos osallistujia vähintään 10 henkilöä, muutoin 47,50 €/hlö. Lipun hinta ja tilinumero, johon maksu tulee suorittaa, tullaan ilmoittamaan osallistujille syyskuun viimeisellä viikolla.

*Suomalaisen viihdetaivaan legendat Pirkko Mannola ja Eino Grön lähtevät yhdessä ainutkertaiselle juhlakiertueelle syksyllä. Mannola ja Grön juhlistavat kiertueensa merkeissä 85-vuotissyntymäpäiviään ja esittävät yleisölle eri vuosikymmenten suosikkikappaleita juhlaorkesterin kera. Konserttien juontajana toimii Markku Veijalainen.*

**\*Senioriliiton risteily 2024 – Elämän iloa ja voimaa!**

*• Ajankohtana 5-7.2.2024 ja laivana Viking Gabriella
• Suuntana Tukholma
• Lähtösatamana Helsinki/Katajanokka
• 2 vuorokauden matka siten, että ohjelma alkaa jo maissa Helsingissä laivalla
• Hinta alkaen 249€ / 1 hengen hytti, 234 € / 2 hengen hytti
• Hinta sisältää hyttipaikan, kaksi buffetaamiaista, kaksi buffet illallista ja yhden kevennetyn buffetlounaan lähtöpäivänä sekä ohjelman laivalla
 • Esimerkiksi retket Tukholmassa myydään erikseen sekä aterian päivitys ala carteen myydään erikseen niin pitkään kuin paikkoja riittää*

Laivalla on paljon ohjelmaa ja esiintyjiä. Tukholmassa on mahdollisuus päästä kaupungintalolle, Drottningholmin linnaan tai vaikka sokkoretkelle jne. *Katso liite ja lisää tietoa Senioriliiton sivuilta.*

Kansallinen senioriliitto ry liitto@senioriliitto.fi

Terveisin

Eila Kari
eilakari@hotmail.com

Yhdistyksen kotisivut: <http://olari.senioriyhdistys.fi>

Yhdistyksen Facebook-sivut: <https://www.facebook.com/Olarinseniorit/>

Uudenmaan piirin FB-sivut: <https://www.facebook.com/uudenmaanseniorit/>